胡暘

胡暘（），字景和，直隸任丘縣（今河北省任丘市）人。明朝政治人物。

 生平 
弘治五年（1492年），胡暘中式壬子科順天鄉試第一百二十五名舉人，弘治六年（1493年）聯捷癸丑科毛澄榜會試第二百八十九名，三甲一百一十六名進士。授廬江縣知縣，擢監察御史，巡按四川，十五年（1505年）丁母憂。累官至山東按察使司僉事。《任邱縣志·卷八·選舉》頁十二：（弘治）六年癸丑 胡暘，山東僉事。

 家族 
曾祖胡智；祖父胡福；父胡欽（1447年-1488年），義官。母徐氏（1446年-1505年）《贈文林郎廬江知縣胡公配孺人徐氏合葬墓誌銘》 賜進士第中憲大夫詹事府少詹事兼翰林院學士前左春坊大學士經筵日講官兼修國史新都楊廷和撰。賜進士出身奉政大夫刑部廣東清吏司郎中劉綱書丹。監察御史胡君暘，奉上命按蜀，聞其母徐孺人之訃，亟歸朝，請終制。胡之先，本河南永城人，至公之祖智，始徙河間之任丘。父諱福，以行義稱於鄉。母張氏。公諱欽，字克敬。成化中，歲饑，嘗出私財助縣官賑濟，授冠服。後以子貴，贈文林郎、廬江縣知縣。卒既久，人皆思之。配徐氏，嘉興丞諱性之女。公卒於弘治戊申八月十日，得年四十有二。孺人之卒，後十有七年，乙丑十月三十日，年六十。葬以卒之明年十月二十五日。墓在於縣白塔鄉之原。子男一，即御史。清約好修，以名進士知廬江，徵入內臺，所至皆有聲。初聞訃於蜀，未得代，日夜號泣，幾喪明。蜀人見之，皆歎曰：“孝哉御史也！”女三：長適刑部劉郎中克立從子永齡，次適千戶梁堂，次在室。孫男四人：襄、亭、彥、亶。。慈侍下。

参考文献

Category:明朝山東按察司僉事
Category:任丘人
Yang
Category:明朝庐江县知县
Category:明朝監察御史